open-index/open-wikipedia-markdown huggingface dataset:
טראיריזם

**טראיריזם** (ברומנית: **Trăirism**, מהמילה הרומנית trăire "חוויה") היה זרם בפילוסופיה הרומנית בתקופה שבין מלחמות העולם שנציגו הבולט והאידאולוג הראשי שלה  היה נאיה יונסקו. גישתו קיבלה השראה מ"פילוסופיית החיים" (של הוגים כמו קירקגור, ניטשה, שפנגלר, ברגסון, סולוביוב, ברדיאייב ואחרים) שדגלה בראשונות החוויה לעומת השכל. השם "טראיריזם" הומצא על ידי מבקר הספרות שרבאן צ'וקולסקו, שתרגם לרומנית את המונח הגרמני **[[Lebensphilosophie]]** (הפילוסופיה של החוויה).

בהקשר זה מקבלות עדיפות הגישה המיסטית על זו השכלית, הגאולה לעומת האידיאלים התרבותיים, המעשים הרוחניים לעומת החקר האקדמי וכו'. נאיה יונסקו שאף לביסוס פילוסופיה רומנית שעקרונותיה יהיו המיסטיקה והסמכות, האופייניות לפי דעתו למזרח האירופי.  
בתוך האסכולה הזאת  התחדדו כמה גישות שונות: מירצ'ה וולקנסקו נמשך לכיוון הרוחניות הדתית, בעוד אמיל צ'וראן שאף לחוויה פרֶנֶטית, ניהיליסטית מתוך פסימיות. 
האידאולוגיה הטראיריסטית התאפיינה בגישה פילוסופית "לירית": אין פילוסופיה מדעית, ישנן רק "התפלספויות" שאינן בהכרח ניתנות להשוואה או תואמות זו בזו. כמו בחיים, הפילוסופיה יכולה ליצור קונפליקטים, ומטבען הפרדיגמות הלא תואמות הן מנוגדות ואינן יכולות להתפשר מבחינה תאורטית.
הרבה מההוגים הטראיריסטים ביטאו בזמנם השקפות פוליטיות ימניות קיצוניות.
נאיה יונסקו עצמו היה מעריץ של התנועה הליגיונרית. בפועל, למרות שלא היה חבר בה עשה נפשות לטובתה והרבה מתלמידיו היו חברים פעילים בתנועה פשיסטית זו.
קטגוריה:זרמים בפילוסופיה
קטגוריה:רומניה: תרבות
טליה טריינין

**טליה טריינין** (נולדה ב-1960) היא ציירת ישראלית.

## ביוגרפיה
נולדה בניו יורק לדורה ולד"ר שמעון טריינין, רופא. בת למשפחת טריינין שמוצאה מלטביה ושהיגרה לארגנטינה בתחילת המאה ה-20. דודה היה פרופסור נתן טריינין, שכיהן כנשיא האגודה למלחמה בסרטן.

בילדותה התגוררה בארגנטינה, וב-1972 עלתה עם משפחתה לישראל.

בשנים 1978–1985 למדה רישום קלאסי וציור בשמן אצל הצייר ישראל זוהר, וצבעי מים אצל אהרון אפריל.

ב-1992 סיימה תואר שני בספרות אנגלית בהצטיינות יתרה באוניברסיטה העברית בירושלים, ומ-2003 היא בעלת תואר דוקטור לספרות אנגלית מאוניברסיטה זו. טריינין לימדה מ-1997 באוניברסיטה העברית קורסים בתחום שירה וכתיבה בחוג לאנגלית, וקורס בכתיבה אקדמית באנגלית לדוקטורנטים מצטיינים. ב-2012 היא לימדה באקדמיה לאומנות בצלאל. מ-2005 היא גם עובדת כעורכת ספרותית באנגלית.

בשנים 1996–2000 הייתה אוצרת האמנות של בית "אינטראמריקה" בירושלים.

טריינין הציגה מעבודותיה בתערוכות רבות, ובהן תערוכות יחיד, בישראל ובמוזיאונים וגלריות ברחבי העולם, בין השאר במדריד, ריגה ודורטמונד (גרמניה).

ב-2009 פורסם ספרה "The Quest for Wholeness in Four Bildungsromane" (הוצאת Verlag).

ב-2007 כתבה והפיקה את סרט הוידאו ארט של הבמאית אלנה קנטי, "City Dusk: Between Daydream and Nightmare" ("דמדומי עיר: בין חלום בהקיץ לחלום בלהות"), המציג רצף ציורים של ערים רבות, או של עיר אחת (סמטאות, בניינים ועוד), ומבטא מרכיבים של חוויה עירונית, לעיתים נוסטלגית, לעיתים רצופה אירועים דרמטיים.

## משפחתה
נשואה לאדריכל דניאל מינץ ואם לשלושה. מתגוררת בירושלים.

## תערוכות יחיד
* 1992, 1990 - גלריית שומאכר לאמנות יפה, דורטמונד, גרמניה
* 1992 - ציורים בתערוכה הקבועה בגלריית ג. מילר, דורטמונד, גרמניה
* 1996 - הברית הצרפתית של ירושלים ואינטראמריקה, ירושלים
* 1997 - תיאטרון ירושלים
* 2004 - איגוד האדריכלים של לטביה, ריגה, לטביה
* 2004-5 - המוזיאון להיסטוריה ואמנות בדאוגבפילס, לטביה
* 2005 - המרכז הקהילתי ליהודי ליטא, וילנה, ליטא
* 2005 - גלריה נורה, ירושלים
* 2005 - מוזיאון העיר לייפאיה, לטביה
* 2006 - מרכז תרבות גלילאו, מדריד, ספרד
* 2006 - המוזיאון לאמנות מודרנית, סבילה, לטביה
* 2006 - המוזיאון לאמנות טלסי, לטביה
* 2010 - "מרחב טעון" - גלריה שהם, תל אביב.

## תערוכות קבוצתיות
* 1979 - בית האמנים בירושלים (תערוכת סטודנטים)
* 1995 - נצרת עילית
* 1995 - גלריה נורה, ירושלים (תערוכת צבעי מים)
* 2007, 2009 - "ארכי-ארט 2", גלריית המגדלור, יפו
* 2010 - הגלריה האוניברסיטאית לאמנות ע"ש גניה שרייבר, תל אביב
* 2010 - "קוצים או מתוקים - דמותו של הצבר הישראלי" - בית צרפת, האוניברסיטה העברית בירושלים
* 2011 - מוזיאון יפו לעתיקות, תל אביב-יפו.

## קישורים חיצוניים

## הערות שוליים

קטגוריה:עולות בשנות ה-1970
קטגוריה:עולים בשנות ה-1970
טליה
קטגוריה:ציירות ישראליות
קטגוריה:ציירים ישראלים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:ירושלים: אישים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1960
קטגוריה:ישראלים שנולדו ב-1960
חדושי מרן רי"ז הלוי

**חדושי [[מרן (תואר)|מרן]] רי"ז הלוי** הוא ספר חידושיו של רבי יצחק זאב סולובייצ'יק, "הרב מבריסק", שנדפס לאחר פטירתו על ידי בניו. הספר הוא מספרי היסוד של שיטת בריסק.

הספר יצא לאור לראשונה בסוף שנות ה-70 של המאה ה-20 (ה'תשל"ט), והוא מסודר מכתביו של המחבר.

הספר אינו מופץ בחנויות ונמכר בידי משפחת המחבר.

## מבנה הספר
הספר מסודר לפי סדר משנה תורה לרמב"ם, בדומה לספרו של אביו, רבי חיים סולובייצ'יק, "חידושי רבינו חיים הלוי". אך קטעים ארוכים ממנו עוסקים בביאור סוגיות בתלמוד הבבלי ולא בדברי הרמב"ם בסוגיות אלו.

בסוף הספר ישנה תכתובת תורנית של המחבר עם רבנים. המכתבים הובאו ללא שם הנמענים, אך זהות חלקם ידועה, כגון הרב חיים עוזר גרודזנסקי מווילנה, הרב יחזקאל אברמסקי ואחיינו הרב יוסף דוב סולובייצ'יק מבוסטון.

## ספרים נוספים
בשנת ה'תשכ"א, 1961, שנה לאחר פטירתו, יצאו לאור בשם זה, חידושיו על מסכתות יומא וסוכה ועל הלכות קידוש החודש לרמב"ם, בחיבור בן 68 עמודים. בפתיחה לספר נכתב כי רק על חלק מהחומר בספר ידוע שהמחבר החליט להדפיסו. גם ספרו על התורה יצא לאור בשם זה, "חידושי מרן רי"ז הלוי" על התורה.

בשם "חידושי מרן רי"ז הלוי", נעשה שימוש כדי להבדיל בין כתביו המקוריים של המחבר שנדפסו תחת שם זה, ובין כתבי תלמידים וקטעים ערוכים שנדפסו בשמות "כתבי הגרי"ז או "חידושי הגרי"ז" במהדורות סטנסיל.

## קישורים חיצוניים
* 

קטגוריה:משנה תורה
קטגוריה:ספרי 1979
קטגוריה:שיטת בריסק
רני טריינין

**רני טריינין** (נולד ב-20 בינואר 1944) הוא איש ציבור ישראלי שהיה סגן יושב-ראש הסוכנות היהודית וראש המועצה האזורית יואב.

## ביוגרפיה
נולד בישראל לחנה ולד"ר דוד טריינין, מוותיקי הווטרינרים בישראל. שירת בצה"ל בחטיבת הצנחנים והשתחרר בדרגת סגן-אלוף. במשך שנים רבות הוא חבר קיבוץ בית ניר, וכיהן כמנהל הפיננסי והכלכלי של הקיבוץ. היה מנכ"ל של חברת "גניר" לייצור מיץ פירות "פרימור".

בין השנים 1994–2010 כיהן כראש המועצה האזורית יואב. במשך מספר שנים שימש יושב-ראש ועדת הכלכלה של המועצות האזורית.

באוקטובר 2002 נבחר כחבר בחבר הנאמנים של הסוכנות היהודית. בינואר 2007 נבחר כיושב-ראש "הוועדה לישראל" בסוכנות, וייצג את העבודה, את התנועה הרפורמית ואת מרצ בהסתדרות הציונית העולמית. בשנת 2009 החליטה הנהלת הסוכנות היהודית על ביטול תפקיד הגזבר ויצירת תפקיד חדש של משנה ליושב-ראש הסוכנות שיקבל את סמכויות הגזבר ובנוסף יהיה אחראי על הפעילות בישראל ועל חיזוק השותפויות עם יהדות העולם. כעבור שנה, בנובמבר 2010, נבחר טריינין לתפקיד ושימש בו עד אוקטובר 2016. לקראת הבחירות לכנסת העשרים ושתיים שובץ במקום ה-103 ברשימת המחנה הדמוקרטי.

## משפחתו
טריינין נשוי לאילנה לבית זק ומתגורר בבית ניר. הוא אב לשלושה, הבמאי אופיר טריינין, המאייר עמית טריינין והאמנית יפעת טריינין ליסאי. אחיו הוא פרופ' זאב טריינין, לשעבר מנהל המכון הווטרינרי בבית דגן.

## קישורים חיצוניים
* רני טריינין, באתר הסוכנות היהודית

קטגוריה:חברי הנהלת הסוכנות היהודית
רני
קטגוריה:בוגרי תיכון קלעי (גבעתיים)
קטגוריה:בוגרי אוניברסיטת תל אביב
קטגוריה:סגני-אלופים בצה"ל
קטגוריה:בית ניר: אישים
קטגוריה:ראשי מועצה אזורית יואב
קטגוריה:ראשי רשויות מקומיות מטעם העבודה
קטגוריה:ראשי רשויות מקומיות מטעם מרצ
קטגוריה:ישראלים שנולדו ב-1944
זאב טריינין

**זאב טריינין** (נולד בשנת 1938) הוא וטרינר ישראלי, לשעבר מנהל המכון הווטרינרי בבית דגן.

## קורות חיים
נולד בכפר יחזקאל לחנה וד"ר דוד טריינין, מוותיקי הווטרינרים בישראל (על שמו פרס חוקר השנה מטעם המכון הווטרינרי). באמצע שנות ה-40 עקרה המשפחה לגבעתיים. הוא שירת בנח"ל, ולמשך תקופה קצרה היה חבר קיבוץ בית ניר. בסוף שנות ה-50 נסע ללמוד וטרינריה בשווייץ. בשנת 1966 שב לישראל והחל בעבודתו במכון הווטרינרי.

בשנות ה-70 עסק טריינין בחקר ופיתוח חיסון לעגלים. בשנת 1978 המציא תכשיר מיוחד להגנה על עגלים מפני חיידקים בשם "אימונוקול", שנמכר במשך עשרים וחמש שנה בישראל ובאירופה.

במלחמת יום הכיפורים היה סמג"ד בגדוד הרפואה 281 ולאחריה פעל להקמת אנדרטת גדוד רפואה 281 במושב אלי-עד ברמת הגולן.

בשנת 1982 נסע טריינין לשבתון באוניברסיטת הרווארד, שם עסק בתחום של כשל חיסוני נרכש. באותה תקופה החלה להתגלות מחלת האיידס בבני אדם, וטריינין ערך ניסויים בתחום זה בבעלי חיים בעקבות הדמיון בין נגיף האיידס לנגיף הגורם סרטן הדם בבקר. לאחר שובו לישראל התמנה למנהל המכון הווטרינרי, אך כעבור מספר שנים פרש לטובת שבתון נוסף בהרווארד, שבו המשיך בחקר האיידס. בשנת 1990 שב מהרווארד ושוב התמנה לנהל את המכון הווטרינרי, וכיהן בתפקיד עד 1997.

בשנת 1996 גילה טריינין חומר ביולוגי בעל פוטנציאל לשמש תרופה מהפכנית למחלת האיידס. בניסויים הראשונים על עכברים וקופים הוכיח החומר החדש יעילות רבה יותר מהתרופות הקיימות, וכמו כן היה זול לייצור ונוח לשימוש. אולם בשל חוסר תקציב, וחוסר היענות מצד המדינה, כמעסיקו, לקדם את ההמצאה, לא הבשילו המחקר והפיתוח לכדי תוצר סופי.

לאחר פרישתו לגמלאות מעביר טריינין קורסים באימונולוגיה בבית הספר לרפואה וטרינרית של האוניברסיטה העברית. כמו כן ערך את כתב העת "רפואה וטרינרית" בשנים 2003-2009 ועמד בראש ועדת ההיגוי למחקרים של קרן המחקר למדעי הבקר, כיו"ר הוועדה לניסויים בבעלי חיים במערכת הביטחון וכחבר המועצה לניסויים בבעלי חיים.

נשוי לד"ר ריטה טריינין, וטרינרית ילידת פינלנד. בתם היא המוזיקאית והיוצרת הדס טריינין, חברת להקת בלה דונה. אחיו הוא המשנה ליושב-ראש הסוכנות היהודית רני טריינין.

## קישורים חיצוניים

* 

## הערות שוליים

קטגוריה:וטרינרים ישראלים
זאב
קטגוריה:אימונולוגים ישראלים
קטגוריה:חוקרי איידס ישראלים
קטגוריה:סגל מכון וולקני
קטגוריה:כפר יחזקאל: אישים
קטגוריה:ישראלים שנולדו ב-1938
1941 בארצות הברית

**[[1941]] בארצות הברית** הייתה השנה בה חגגה ארצות הברית 165 שנה מיום היווסדה.

## הנהגה
* הנשיא: פרנקלין דלאנו רוזוולט (המפלגה הדמוקרטית)
* סגן הנשיא: ג'ון גארנר (המפלגה הדמוקרטית) עד 20 בינואר, הנרי וולאס (המפלגה הדמוקרטית)

## אירועים בולטים
[שמאל|ממוזער|180px|31 באוקטובר - לאחר 14 שנות עבודה, עבודת הקידוח ב[הר ראשמור הושלמה בשל היעדר מימון.]]
[שמאל|ממוזער|200px|7 בדצמבר: [המתקפה על פרל הארבור]]
* 10 בינואר – הסכם החכר והשאל מוצג בפני הקונגרס האמריקאי 
* 11 במרץ – מלחמת העולם השנייה: ארצות הברית מאשרת את חוק השאל-החכר.
* 1 במאי – הקרנת הבכורה של סרט הקולנוע "האזרח קיין", הנחשב לאחת מיצירות המופת הקולנועיות הגדולות בכל הזמנים 
* 26 ביולי – מלחמת העולם השנייה: בתגובה לכיבוש היפני של הודו-סין הצרפתית מחליט נשיא ארצות הברית פרנקלין דלאנו רוזוולט להחרים את כל הנכסים היפניים בארצות הברית 
* 12 באוגוסט – וינסטון צ'רצ'יל, ראש ממשלת בריטניה, ופרנקלין רוזוולט, נשיא ארצות הברית, חותמים על האמנה האטלנטית 
* 11 בספטמבר – הנחת אבן הפינה לפנטגון
* 31 באוקטובר – לאחר 14 שנות עבודה, עבודת הקידוח בהר ראשמור הושלמה בשל היעדר מימון
* 7 בדצמבר – המתקפה על פרל הארבור שבהוואי. 350 מטוסים יפניים משמידים 21 ספינות של צי ארצות הברית ו-328 מטוסים.
* 8 בדצמבר – בעקבות ההתקפה על פרל הארבור, ארצות הברית מכריזה מלחמה על יפן
* 11 בדצמבר – גרמניה ואיטליה מכריזות מלחמה על ארצות הברית 
* 12 בדצמבר – הונגריה ורומניה מכריזות מלחמה על ארצות הברית
* 24 בדצמבר – הצבא היפני כובש את האי וייק שהיה בשליטת ארצות הברית

## נולדו
* 9 בינואר – ג'ואן באאז, זמרת אמריקאית
* 14 בינואר – פיי דאנאוויי, שחקנית קולנוע אמריקאית וזוכת פרס האוסקר
* 24 בינואר – ניל דיימונד, זמר אמריקאי
* 30 בינואר – דיק צ'ייני, סגן נשיא ארצות הברית 
* 8 בפברואר – ניק נולטה, שחקן אמריקאי 
* 24 במאי – בוב דילן, זמר אמריקאי ממוצא יהודי
* 3 באוגוסט – מרתה סטיוארט, אשת תקשורת ועסקים אמריקאית 
* 8 בספטמבר – ברני סנדרס, פוליטיקאי יהודי אמריקני
* 9 בספטמבר – אוטיס רדינג, זמר אפרו-אמריקאי (נהרג בהתרסקות מטוס ב-1967) 
* 13 באוקטובר – פול סיימון, מוזיקאי אמריקאי 
* 5 בנובמבר – ארט גרפונקל, מוזיקאי אמריקאי-יהודי 
* 9 בדצמבר – בו ברידג'ס, שחקן אמריקאי

## נפטרו
* 6 במרץ – גאטסון בורגלם, פסל אמריקני שפיסל את הר ראשמור (נולד ב-1867) 
* 13 באפריל – אנני ג'אמפ קאנון, אסטרונומית אמריקאית הידועה עבור פיתוח שיטת קטלוג הכוכבים (נולדה ב-1863)
* 2 ביוני – לו גריג, שחקן כדור-בסיס (נולד ב-1903) 
* 3 באוקטובר – לואי ברנדייס משפטן אמריקאי, שופט בבית המשפט העליון של ארצות הברית (נולד ב-1856) 
* 30 בדצמבר – אל ליסיצקי,  אמן רוסי, מעצב, צלם, מורה, טיפוגרף ואדריכל (נולד ב-1890)

## קישורים חיצוניים

*
נפת נינוצמינדה

**נפת נינוצמינדה** (בגאורגית: **ნინოწმინდის მუნიციპალიტეტი**, מילולית: נִינוֹצמִינדִיס מוניציפליטי) היא נפה במחוז סאמצחה-ג'אוואחתי שבדרום גאורגיה. הנפה ממוקמת באזור מחוז ההיסטורי ג'אוואחתי. הנפה גובלת מצפון וצפון-מזרח בנפת צאלקה, ממערב וצפון מערב נפת אחלכלכי, מדרום בארמניה, מדרום-מערב בטורקיה וממזרח בנפת דמניסי. אוכלוסייתה 24,491 תושבים.

## יישובים
* ערים: 1 (נינוצמינדה)
* כפרים: 31

## קישורים חיצוניים

* 

## הערות שוליים

נינוצמינדה
קטגוריה:סאמצחה-ג'אוואחתי
1942 בארצות הברית

**[[1942]] בארצות הברית** הייתה השנה בה חגגה ארצות הברית 166 שנה מיום היווסדה.

## הנהגה
* הנשיא: פרנקלין דלאנו רוזוולט (המפלגה הדמוקרטית)
* סגן הנשיא: הנרי וולאס (המפלגה הדמוקרטית)

## אירועים בולטים
[ממוזער|19 בפברואר: [פרנקלין דלאנו רוזוולט|רוזוולט חותם על צו נשיאותי 9066 המורה על כליאת היפנים בארצות הברית]]

* 25 בינואר – מלחמת העולם השנייה: סיאם מכריזה מלחמה על הממלכה המאוחדת וארצות הברית 
* 6 בפברואר – מלחמת העולם השנייה: בריטניה וארצות הברית מקימות פיקוד עליון משותף 
* 19 בפברואר – רוזוולט חותם על צו נשיאותי 9066 המורה על כליאת היפנים בארצות הברית 
* 18 באפריל – הפשיטה של דוליטל: פעולת תגמול הראשונה של ארצות הברית על התקפת יפן עליה בפרל הארבור 
* 3 במאי – מלחמת העולם השנייה - ארצות הברית מוציאה צו הקורא לכליאת תושביה ממוצא יפני 
* 6 במאי – מלחמת העולם השנייה - כוחות אמריקאים נכנעים ליפנים בקוריגידור 
* 4-7 ביוני - מלחמת העולם השנייה: קרב מידוויי - הצי האמריקני מצליח לסכל מתקפה של כוחות הצי הקיסרי היפני באטול מידוויי.
* 9 ביוני – מלחמת העולם השנייה: הצבא האמריקאי בפיליפינים נכנע ליפנים 
* 11 ביוני – מלחמת העולם השנייה: ארצות הברית מסכימה להעביר סיוע בשיטת השאל-החכר לברית המועצות 
* 2 באוקטובר – המטוס הסילוני הראשון בארצות הברית, ה-XP-59A איירקומט, ממריא בפעם הראשונה. 
* 8 בנובמבר – מלחמת העולם השנייה - "מבצע לפיד": כוחות בעלות הברית, בפיקודו של הגנרל אייזנהאואר, נוחתים בצפון אפריקה 
* 12 בנובמבר – מלחמת העולם השנייה: ליד גואדלקנאל מתחיל קרב ימי גדול בין ציי ארצות הברית והאימפריה היפנית, קרב שיימשך שלושה ימים 
* 28 בנובמבר – השרפה במועדון קוקונט גרוב בבוסטון שגבתה את חייהם של 492 איש
* 2 בדצמבר – במסגרת פרויקט מנהטן הפיזיקאי אנריקו פרמי מבצע את תגובת השרשרת הגרעינית המבוקרת הראשונה בהיסטוריה האנושית מתחת ליציע אצטדיון אוניברסיטת שיקגו.

## נולדו
* 17 בינואר – מוחמד עלי, מתאגרף אמריקאי 
* 30 בינואר – מרטי באלין, זמר אמריקאי, חבר בלהקת ג'פרסון איירפליין 
* 9 בפברואר – קרול קינג, זמרת, פזמונאית ופסנתרנית אמריקאית
* 14 בפברואר – מייקל בלומברג, ראש עיריית ניו יורק 
* 17 בפברואר – יואי פ. ניוטון, ממייסדי הפנתרים השחורים (נרצח 1989) 
* 24 בפברואר – ג'ו ליברמן, פוליטיקאי אמריקאי והיהודי הראשון שהיה מועמד לתפקיד סגן הנשיא
* 13 במרץ – סקטמן ג'ון, זמר אמריקאי 
* 25 במרץ – אריתה פרנקלין, זמרת אמריקאית
* 24 באפריל – ברברה סטרייסנד, זמרת אמריקאית
* 13 ביולי – האריסון פורד, שחקן אמריקאי
* 17 בנובמבר – מרטין סקורסזה, במאי אמריקאי
* 19 בנובמבר – קלווין קליין, מעצב אופנה אמריקאי-יהודי*
* 20 בנובמבר – ג'ו ביידן, פוליטיקאי אמריקאי ונשיא ארצות הברית ה-46 של ארצות הברית
* 27 בנובמבר – ג'ימי הנדריקס, מוזיקאי אמריקאי
## נפטרו
* 16 בינואר – קרול לומברד, שחקנית אמריקאית (נולדה ב-1908) 
* 20 באוקטובר – פרדריק סטוק, מנצח ומלחין אמריקאי (נולד ב-1872) 

## קישורים חיצוניים

*
המדרשה (כתב עת)

"**המדרשה**" היה כתב עת לאמנות בהוצאת בית הספר לאמנות של מכללת בית ברל.

הגיליון הראשון של כתב העת יצא בשנת 1998. כתב העת פעל כשנתון וכל גיליון הוקדש לנושא מרכזי. עד גיליון מס' 6 (יוני 2003) ערכה את כתב העת נעמי סימן-טוב ואילו לאחריו התמנה גלעד מלצר כעורך. הגיליון האחרון (גיליון 18, "שקרים ועבירות") יצא בסתיו 2015.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ישראל: כתבי עת לאמנות
קטגוריה:המכללה האקדמית בית ברל
פרנקי ואלי

ממוזער|Frankie Valli (2013)
**פרנקי ואלי** (**Frankie Valli**; נולד כ**פרנסיס סטפן קאסטלוצ'יו** ב-3 במאי 1934) הוא זמר אמריקאי ממוצא איטלקי, הידוע בעיקר כסולן להקת ארבע העונות. סימנו המסחרי הוא קול פלסט.

## ביוגרפיה
ואלי נולד בניוארק שבניו ג'רזי לאנטוניו ולמריה קאסטלוצ'יו. פיתח עניין בקריירה מוזיקלית לאחר שצפה עם אמו בהופעה של פרנק סינטרה בהיותו בן שבע. עד להצלחתו בתחום זה עבד, כמו אביו, כספר.

יחד עם טומי דה-ויטו הקים את הלהקה The Variatones. בשנת 1956 חתמה הלהקה על חוזה הקלטה בחברת תקליטי RCA ושינתה את שמה ל-The Four Lovers. הלהיט היחיד שהקליטה במתכונת זו - You’re the Apple of My Eye - הגיע למקום ה-62 במצעד האמריקאי.

בשנת 1959 הקליט ואלי את הלהיט I Go Ape. בשנת 1960 הצטרף ניק מאסי ללהקה והמפיק בוב קרו לקח אותה תחת חסותו. ב-1961 הצטרף ללהקה בוב גאודיו מלהקת Royal Teens והשלים את ההרכב שהתפרסם בהמשך. בפברואר 1962 שינתה הלהקה את שמה לארבע העונות. חצי שנה לאחר מכן הקליטה הלהקה בחברת Vee-Jay את להיטה הראשון שנכתב ב-15 דקות על ידי בוב גאודיו ונקרא במקור Terry, בהמשך Jackie ולבסוף Sherry. הלהיט הגיע לראש המצעד האמריקאי וכמוהו גם הלהיט השני של הלהקה Big Girls Don’t Cry והלהיט השלישי Walk Like a Man.

במקביל החל ואלי בקריירת סולו. ב-1967 הגיע למקום השני במצעד האמריקאי עם Can't Take My Eyes Off You והמשיך עם שורת להיטים נוספים. במחצית השנייה של שנות ה-70 הגיע פעמיים לפסגת המצעד עם My Eyes Adore You ועם Grease, שיר הנושא של הסרט גריז.

להקת ארבע העונות חתמה ב-1972 על חוזה עם חברת התקליטים מוטאון וזכתה להצלחה במקביל להצלחתו האישית של ואלי. הלהיט Who Loves You הגיע למקום השלישי במצעד ב-1975 והלהיט December 1963 (Oh, What a Night) הגיע למקום הראשון ב-1976. ב-1977 הודיע ואלי על עזיבת הלהקה. בשנת 1990 נכנס ביחד עם חבריו לארבע העונות להיכל התהילה של הרוק אנד רול.

באוקטובר 2007 הוציא ואלי אלבום בשם Romancing the 60s ובו גרסאות כיסוי לשירים אהובים משנות ה-60. דואט שלו עם ג'וס ניוטון (The Biggest Part of Me) נכנס בשנת 2010 לאלבום הדואטים של ניוטון.

ב-4 ביולי 2017 הופיע בהיכל התרבות בתל אביב.

## דיסקוגרפיה
לרשימת אלבומים של ארבע העונות ראו בערך ארבע העונות

אלבומי אולפן:

*06/1967: *The 4 Seasons Present frankie valli solo* - Philips PHS 600-247
*07/1968: *Timeless* - Philips PHS 600-274
*02/1975: *Closeup* - Private Stock PS 2000
*09/1975: *Inside You* - Motown M6-852S1
*11/1975: *Our Day Will Come* - Private Stock PS 2006
*09/1976: *Valli* - Private Stock PS 2017
*11/1977: *Lady Put the Light Out* - Private Stock PS 7002
*08/1978: *Frankie Valli... Is the Word* - Warner Bros/Curb BS 3233
*11/1980: *Heaven Above Me* - MCA/Curb 5134
*10/2007: *Romancing The '60s* - cherry entertainment/universalmotown B0009908-02


## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זמרים אמריקאים
קטגוריה:חברי היכל התהילה של הרוק אנד רול
קטגוריה:זמרי פופ אמריקאים
קטגוריה:אמריקאים שנולדו ב-1934
קטגוריה:אמני וורנר רקורדס
ח'ולוד דעיבס

**ח'ולוד דעיבס** (בערבית: **خلود دعيبس**; נולדה ב-16 באפריל 1965 ב-א-זבאבדה) היא פוליטיקאית ודיפלומטית פלסטינית. אדריכלית בהשכלתה.

## ביוגרפיה
ב-1995 דעיבס סיימה תואר שלישי בארכיטקטורה מאוניברסיטת הנובר שבגרמניה. עבודת הדוקטורט שלה עסקה בשימור של המורשת האדריכלית של פלסטין. היא הייתה מנהלת המרכז לשימור המורשת התרבותית בבית לחם ושימשה כמרצה באוניברסיטת בית לחם.

בשנים 2007–2012 כיהנה כשרת התיירות והארכאולוגיה ברשות הפלסטינית. במהלך כהונתה התקבלה פלסטין כחברה מלאה בארגון אונסק"ו.

כמו כן בשנים 2007–2009 כיהנה כשרה לענייני נשים.

באוגוסט 2013 החלה לעמוד בראש הנציגות הדיפלומטית הפלסטינית בגרמניה.

## קישורים חיצוניים

* ד"ר ח'ולוד דעיבס באתר שרות החילופין האקדמאי הגרמני
* כתבה אודותיה, דויטשה ולה

קטגוריה:קצרמר אדריכלים
קטגוריה:בוגרי אוניברסיטאות ומכללות בגרמניה
קטגוריה:פוליטיקאיות פלסטיניות
קטגוריה:שרי תיירות
קטגוריה:סגל אוניברסיטאות ברשות הפלסטינית
קטגוריה:נוצרים פלסטינים
קטגוריה:נוצריות פלסטיניות
קטגוריה:דיפלומטים פלסטינים
קטגוריה:אדריכלים פלסטינים
קטגוריה:ילידות 1965
קטגוריה:פלסטינים שנולדו ב-1965
רוברט וייל

**רוברט וייל** (נולד ב-21 בנובמבר 1948 בשוודיה) הוא איש עסקים יהודי-שוודי, מיליארדר ובעליה של חברת ההחזקות פרובנטוס קפיטל פרטנרס.

וייל הקים את חברת פרובנטוס קפיטל פרטנרס (Proventus) בשנת 1980 במטרה לרכוש שלד של חברה בורסאית. החברה עסקה מאז בקניית חברות כושלות ושיקומן. בשנת 1995 הפכה לחברה פרטית והפסיקה להיסחר בבורסה. 

בשנת 1997 רכש וייל את בית הפגודה המפורסם בתל אביב מידי הקבלן ראובן פלד בעבור 5.5 מיליון דולר ובו הוא מתגורר.
וייל עוסק בפילנתרופיה ונחשב לאחד התורמים הגדולים ללהקת בת שבע. הוא אב לשני ילדים מאשתו הראשונה וילדה מבת זוגו הנוכחית.

## קישורים חיצוניים

* 
* 

קטגוריה:אנשי עסקים יהודים
קטגוריה:נדבנים יהודים
קטגוריה:יהודים שוודים
קטגוריה:שוודים שנולדו ב-1948
הדס (פירושונים)

קטגוריה:שמות פרטיים עבריים לגברים ולנשים
קטגוריה:שמות משפחה עבריים
קטה הודית

**קטה הודית** (שם מדעי: *Pterocles lichtensteinii*) היא מין עוף מדברי במשפחת הקטיים.
## מאפיינים
לזכר הקטה ההודית ישנם קווים צרים בצבעים שחור ולבן לאורך, החוצים כמעט את כל הגוף. בנוסף יש להם כתמים חומים-צהבהבים באזור הבטן. לנקבה ישנם פסים דומים אך לרוחב. באזור הראש יש כתם בצבע צהוב בהיר וקווים רחבים בצבע שחור ולבן. לקטה מקור ארוך יחסית וחד. אורכה של הקטה כ-25 ס"מ. מסביב לעין עיגול צהוב ומעליו כתמים שחורים ולבנים. לעת ערב עפה אל מקורות מים רחוקים.

הקטה חיה בצ'אד, אלג'יריה, ג'יבוטי, מצרים, אתיופיה, אריתריאה, לוב, מאלי, מרוקו, מאוריטניה, ניגריה, סנגל, סודאן, אוגנדה, סומליה, עיראק, איראן, עומאן, ירדן, פקיסטן, ערב הסעודית וישראל. הקטה נפוצה באזורים מדבריים, קרוב לאילת או בערבה.

מזונה מורכב מזרעים.
[מרכז|מסגרת|זוג, זכר מימין ונקבה משמאל, [אילת, ישראל]]

## קישורים חיצוניים

* קטה הודית באתר IUCN
* דף מידע ותמונות של המין בישראל, באתר תצפית של ליאור כסלו

## הערות שוליים

קטגוריה:בעלי חיים שתוארו ב-1825
קטגוריה:קטיים
קטגוריה:ארץ ישראל: קטיים
קטגוריה:מצרים: עופות
קטגוריה:מאלי: עופות
קטגוריה:ערב הסעודית: עופות
קטגוריה:טקסונים שתוארו בידי קונרד יאקוב טמינק
קטגוריה:סומליה: עופות
קטגוריה:אתיופיה: עופות
קטגוריה:מרוקו: עופות
קטגוריה:ניגריה: עופות
קטגוריה:אוגנדה: עופות
קטגוריה:סנגל: עופות
קטגוריה:עומאן: עופות
קטגוריה:עיראק: עופות
קטגוריה:ירדן: עופות
קטגוריה:פקיסטן: עופות
קטגוריה:צ'אד: עופות
קטגוריה:לוב: עופות
קטגוריה:אריתריאה: עופות
הילה קנובלר

**הילה קנובלר** (נולדה ב-7 בספטמבר 1952) היא רופאה אנדוקרינולוגית, משוררת, וסופרת ישראלית.

## ביוגרפיה
נולדה וגדלה בירושלים למשורר והכימאי פרופ' אבנר טריינין ולפילוסופית רבקה שכטר. למדה באוניברסיטה העברית בירושלים ובבית הספר לרפואה שבמרכז הרפואי הדסה. במשך שנתיים התמחתה בבית החולים הר סיני בניו יורק. בתקופה זו, בד בבד עם התמחותה הרפואית, החלה לעסוק בשירה.

בשנת 1996 יצא לאור קובץ שיריה בקונטרס לשירה "הנה", בעריכת נתן זך. בשנת 2007 יצא ספרה "טבע אחר". בשנים 2021 ו-2024 יצאו לאור שני קובצי סיפורים, "ככה נראה אושר" ו"לתפוס את הירח".

פרופ' קנובלר היא רופאה בכירה ומומחית בתחום האנדוקרינולוגיה והמטבוליזם, וכיום היא מנהלת היחידה למחלות מטבוליות וסוכרת במרכז הרפואי קפלן ברחובות. הייתה יו"ר החברה לחקר, מניעה וטיפול בטרשת עורקים בשנים 2012-2015, וכן חברת ועדת הוראה קלינית בפקולטה לרפואה באוניברסיטה העברית.

נשואה לפסיכיאטר ד“ר חיים קנובלר, לשעבר סגן מנהל בית החולים לחולי נפש כפר שאול וראש מחלקת בריאות הנפש בצה"ל, ולהם בת ובן. מתגוררת ברחובות.

## ספריה
* קונטרס לשירה **הנה** מס' 12 (1996)
* **טבע אחר: שירים**, הוצאת אבן חושן (2007)
* **ככה נראה אושר**, הוצאת כרמל (2021)
* **לתפוס את הירח**, הוצאת פרדס (2024)

## קישורים חיצוניים
* פרופ' הילה קנובלר באתר בי"ח קפלן
* פרופ' הילה קנובלר הכבד השומני - nonalcoholic fatty liver disease, 14 בספטמבר 2006
* 
* השגת איזון גליקמי טוב בשימוש באינסולין בחולי סוכרת סוג 2, ריאיון עם פרופ' הילה קנובלר ב-MedicalTV

קטגוריה:רופאות ישראליות
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:משפחת טריינין
קטגוריה:אנדוקרינולוגים ישראלים
קטגוריה:סגל מרכז רפואי קפלן
קטגוריה:בעלות תואר דוקטור לרפואה מהאוניברסיטה העברית בירושלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:רחובות: אישים
קטגוריה:ישראליות שנולדו ב-1952
קטגוריה:ישראלים שנולדו ב-1952
נעשה ונשמע

**נַעֲשֶׂה וְנִשְׁמָע** הוא ביטוי המופיע בספר שמות מפיהם של בני ישראל במעמד הר סיני. בעקבות דברי חז"ל, הפך ביטוי זה לסמל מובהק של אמונה שלמה וקבלת התורה ללא תנאים. הפרשנות המקובלת רואה בביטוי זה סמל לקשר הסימביוטי בין קבלת עול מצוות לקבלת עול מלכות שמיים.

## במקרא
בפרשה המתארת את מתן תורה, מצוטטים בני ישראל כאומרים "נעשה" בלבד: 

הצירוף "נעשה ונשמע" מובא בהמשך, בפרשת משפטים: 

## פרשנות
הגישה הנפוצה בספרות חז"ל משבחת את ישראל על הכרזתם "נעשה ונשמע": 

הגישה לפיה אמירת "נעשה ונשמע" מלמדת על הסכמה מוחלטת וללא תנאים של ישראל לקבל את התורה, טעונה באור לאור מאמר אחר של חז"ל:  בעלי התוספות מיישבים כי לאחר שהם אמרו "נעשה ונשמע", היה צורך בכפייה נוספת, מחשש שיתחרטו מאימת מעמד הר סיני.

הסבר נוסף מופיע במדרש, ולפיו אמירת "נעשה ונשמע" הייתה רק על התורה שבכתב, ואילו את התורה שבעל פה היה צורך לכפות עליהם: 

דעה מקורית מובאת בתוספתא, ולפיה באמירת "נעשה ונשמע" היה משום גנבת דעת של האל: 

## בספרות חז"ל
באגדה התורה והאומות המופיעה בספרי על ספר דברים המדרש מתאר את אופן הבחירה של עם ישראל כעם שיקבל את התורה, ותולה זאת בכך שהעמים האחרים ביקרו את תוכן התורה, בניגוד לעם ישראל שקיבל אותה על עצמו באופן מלא, ואמר "נעשה ונשמע".

גישה זו של הקדמת "נעשה" ל"נשמע" מיוחסת בתלמוד למלאכים: 

התלמוד שם מספר על מין אחד שראה את רבא שקוע בתלמודו, ומרוב עיונו נעץ את אצבעות ידיו תחת רגליו ומעכן והיו נובעות דם. אמר לו אותו מין: עם פזיז, שהקדמתם את פיכם לאוזנכם (שאמרתם "נעשה ונשמע"), עדיין בפחזותכם אתם עומדים; בתחילה היה עליכם לשמוע מה כתוב בה, אם תוכלו - תקבלוה, ואם לא - לא תקבלוה. השיבו רבא: אנו שמתהלכים בתום, עלינו נאמר , אבל אותם בני אדם הבאים בעלילה, עליהם נאמר (שם) .

## ראו גם
* אמונה לשמה
* כוונה (יהדות)

## קישורים חיצוניים

* 
* 
* 
* 
* 

## הערות שוליים

קטגוריה:ניבים וביטויים תנ"כיים
קטגוריה:סיפורי ספר שמות
קטגוריה:פולקלור יהודי
קטגוריה:פרשת משפטים
קטגוריה:מתן תורה
1940 בארצות הברית

**[[1940]] בארצות הברית** הייתה השנה בה חגגה ארצות הברית 164 שנה מיום היווסדה.

## הנהגה
* הנשיא: פרנקלין דלאנו רוזוולט (המפלגה הדמוקרטית)
* סגן הנשיא: ג'ון גארנר (המפלגה הדמוקרטית)

## אירועים בולטים
* 1 באפריל – מפקד האוכלוסין האמריקאי לשנת 1940 קובע כי אוכלוסיית תושבי ארצות הברית מונה כ-132,164,569 בני אדם.
* 15 במאי – נפתח הסניף הראשון מקדונלד'ס בסן ברנרדינו, קליפורניה
* 1 ביולי – גשר מצר טקומה נפתח לתנועה.
* 27 ביולי – באגס באני מופיע לראשונה על האקרנים, בסרט המצויר "A Wild Hare". 
* 26 בספטמבר – מלחמת העולם השנייה: ארצות הברית מטילה אמברגו של משלוח פלדה וברזל על יפן.
* 16 באוקטובר – מלחמת העולם השנייה: גיוסם של כ-16 מיליון גברים מתחיל בארצות הברית.
* 29 באוקטובר – מלחמת העולם השנייה: מופעלת מערכת השירות הסלקטיבי בוושינגטון די. סי..
* 5 בנובמבר – בבחירות לנשיאות ארצות הברית הנשיא הדמוקרטי המכהן פרנקלין דלאנו רוזוולט מביס את המועמד הרפובליקני ונדל וילקי.
* 5 בנובמבר – גשר מצר טקומה קורס לאחר שרוחות אשר עוצמתן הגיעו ל-68 קמ"ש גרמו לגשר להתנדנד במשך למעלה משעה כאשר לבסוף הגשר קרס לתוך המצר.
* 11 בנובמבר – סופת השלגים "Armistice Day Blizzard" גורמת למותם של כ-144 אנשים באזור המערב התיכון שבארצות הברית.
* 13 בנובמבר – "פנטסיה", סרט האנימציה של חברת וולט דיסני, יוצא לאקרנים


File:ElectoralCollege1940.svg|5 בנובמבר: בבחירות לנשיאות ארצות הברית הנשיא הדמוקרטי המכהן פרנקלין דלאנו רוזוולט מביס את המועמד הרפובליקני ונדל ווילקי.


## נולדו
* 8 בפברואר – טד קופל, עיתונאי אמריקאי
* 12 במרץ – אל ג'ריאו, זמר אמריקאי (נפטר ב-2017)
* 10 במרץ – צ'אק נוריס, שחקן אמריקאי
* 26 במרץ – ננסי פלוסי, פוליטיקאית אמריקאית
* 26 במרץ – ג'יימס קאן, שחקן אמריקאי (נפטר ב-2022)
* 12 באפריל – הרבי הנקוק, מוזיקאי ג'אז אמריקאי
* 25 באפריל – אל פאצ'ינו, שחקן קולנוע אמריקאי
* 8 במאי – ריקי נלסון, זמר ושחקן אמריקאי (נפטר ב-1985) 
* 3 באוגוסט – מרטין שין, שחקן אמריקאי
* 28 באוגוסט – ויליאם כהן, שר ההגנה של ארצות הברית (1997–2001) 
* 5 בספטמבר – ראקל ולש, שחקנית קולנוע וסמל מין אמריקאית 
* 11 בספטמבר – בריאן דה פלמה, במאי סרטים אמריקאי 
* 1 בדצמבר – ריצ'רד פריור, סטנדאפיסט, שחקן ותסריטאי אפרו-אמריקני (נפטר ב-2005) 
* 21 בדצמבר – פרנק זאפה, זמר אמריקאי (נפטר ב-1993)

## נפטרו
* 14 במאי – אמה גולדמן, הוגה ופעילה אנרכיסטית ופמיניסטית אמריקנית-יהודיה  (נולדה ב-1869) 
* 4 בנובמבר – לואיס היין, צלם אמריקאי (נולד ב-1874) 

## קישורים חיצוניים

*
דוד שטראוס

**דוד פרידריך שטראוס** (בגרמנית: **David Friedrich Strauß**; 27 בינואר 1808 – 8 בפברואר 1874) היה תאולוג, פילוסוף וסופר גרמני, הנחשב לחלוץ המחקר ההיסטורי על ישו. ספרו "חיי ישו" עורר מחלוקת ברחבי אירופה, כשהתייחס לישו כדמות היסטורית ושלל את ההתייחסות הדתית-דוגמטית אליו. שטראוס היה מקורב ל"אסכולת טיבינגן" (Tübingen) של התאולוג פרדיננד כריסטיאן באור, שעסקה במחקר מהפכני של "הברית החדשה" וראשית הנצרות. שטראוס השתייך לפוסט-הגליאניזם, ונמנה עם חברי ההגליאנים השמאליים (הוא שטבע מונח זה ביחס להגותו שלו).

## ביוגרפיה
שטראוס נולד בלודוויגסבורג. בגיל 12 הוא נשלח ללימודי הכנה לכמורה פרוטסטנטית בסמינר לכמרים ליד אולם. ב-1825 התקבל לאוניברסיטת טיבינגן. בתחילה למד פילוסופיה, אבל הלימודים עניינו אותו מעט והוא נמשך בעיקר אחרי כתביו של פרידריך שליירמאכר. ב-1830 הוא קיבל משרת הוראה בסמינר שבו למד כנער. פחות משנה מאוחר יותר עבר לברלין, על מנת לשמוע הרצאות של שליירמאכר וגאורג וילהלם פרידריך הגל באוניברסיטת ברלין. בברלין עיצב את התפיסה שלו, שהושפעה מאוד מהגל, בכל הקשור לחקר חייו של ישו. ב-1832 שב לטיבינגן, אך עד מהרה הקדיש עצמו לכתיבת "חיי ישו, בחינה ביקורתית" (*Das Leben Jesu kritisch bearbeitet*), שפורסם כשהיה בן 27, בשנת 1835.

הספר "חיי ישו" עורר שערורייה כשפורסם. שטראוס התבסס על חקר התרבויות בעת העתיקה ועל חקר תפיסת המשיח ביהדות בית שני, על מנת להבין את הבניית דמות ישו כפי שהיא מוצגת בברית החדשה. הצגתו של ישו ההיסטורי, בנפרד מזו של דמות ישו המשיח במסורת ובאמונה הנוצרית, עוררו מחלוקת עזה. עד מהרה, כל פילוסוף ותאולוג פרוטסטנטי ברחבי היבשת נדרש לתגובה. שנתיים לאחר "חיי ישו" פורסם קובץ מאמרי תגובה לספר. בין היתר, השפיעה תפיסתו של שטראוס את ישו על כתביהם ומחקריהם של רודולף בולטמן ושל מרטין קלר. קיימות טענות, לפיהן הספר, והתפיסה הפילוסופית-היסטורית העומדת מאחוריו, השפיעו על איבוד האמונה באל של פרידריך ניטשה. עם זאת, שטראוס לא השפיע רק על חילון, והיו שראו בספרו ובגישה שלו איזון בין דת לאמונה, וניסיון להחיל רוח ביקורתית תוך שמירה על זיקה לנצרות, כמו למשל בכתביו של ארנסט רנן. השפעתו של שטראוס חרגה מעבר לעולם הנוצרי של ימיו והוא השפיע גם על הוגי דעות יהודיים כמו אברהם גייגר (גייגר מצידו היה מוערך מאוד על ידי שטראוס, שתמך בו - לשווא - כנגד דעת עמיתים אנטישמיים, בקבלה לחברות לאגודות אקדמיות בגרמניה) וכמו ברתולד אוארבך.

## לקריאה נוספת
* הנרי וסרמן, **אירופה, ערש הלאומיות** (הוצאת האוניברסיטה הפתוחה), יחידה 5-7, ע"ע 32–33

## קישורים חיצוניים

* 
* 

קטגוריה:פילוסופים גרמנים
קטגוריה:חוקרי מקרא
קטגוריה:פרשנות מקרא בנצרות
קטגוריה:גרמנים שנולדו ב-1808
קטגוריה:נפטרים ב-1874
Dance of the Rainbow Serpent

**Dance of the Rainbow Serpent** הוא אלבום אוסף הרביעי של להקת סנטנה שבא במארז המכיל 3 CD. האלבום הופץ לחנויות ב-1995 וזכה למכירות חלשות יחסית.

## רשימת השירים
**דיסק 1**
#"Evil Ways" - 3:58
#"Soul Sacrifice" - 8:50
#"Black Magic Woman/Gypsy Queen" - 5:17
#"Oye Como Va" - 4:18
#"Samba Pa Ti" - 4:45
#"Everybody's Everything" - 3:31
#"Song of the Wind" - 6:10
#"Toussaint l'Overture" - 7:33
#"In a Silent Way" - 7:54
#"Waves Within" - 3:54
#"Flame Sky" - 11:31
#"Naima" - 3:12

**דיסק 2**
#"I Love You Much Too Much" - 4:45
#"Blues for Salvador" - 5:57
#"Aqua Marine" - 5:38
#"Bella" - 4:30
#"The River" - 4:52
#"I'll Be Waiting" - 5:20
#"Love Is You" - 4:00
#"(Europa (Earth's Cry Heaven's Smile" - 5:05
#"Move On" - 4:27
#"Somewhere in Heaven" - 3:26
#"Open Invitation" - 4:46

**דיסק 3**
#"All I Ever Wanted" - 4:02
#"Hannibal" - 4:29
#"Brightest Star" - 4:51
#"Wings of Grace" - 5:27
#"Se Eni a Fe l'Amo-Kere Kere" - 9:14
#"Mudbone" - 5:52
#"The Healer" (עם ג'ון לי הוקר) - 5:38
#"Chill Out" (עם ג'ון לי הוקר) - 4:46
#"Sweet Black Cherry Pie" (עם לארי גרהם) - 3:00
#"Every Now and Then" (עם ורנון ריד) - 5:06
#"This Is This" (עם Weather Report) - 7:09

## קישורים חיצוניים

* האלבום באתר "allmusic" 

קטגוריה:אלבומי סנטנה
קטגוריה:אלבומי אוסף באנגלית
קטגוריה:אלבומי חברת סוני מיוזיק אנטרטיינמנט
The Ultimate Collection (אלבום אוסף של סנטנה)

**The Ultimate Collection** הוא אלבום אוסף משנת 1997 מאת להקת סנטנה.

## רשימת השירים
**דיסק 1**
#"Jin-Go-Lo-Ba"
#"Evil Ways"
#"Soul Sacrifice"
#"Black Magic Woman"
#"Oye Como Va"
#"Samba Pa Ti"
#"Everybody's Everything"
#"No One to Depend On"
#"Song of the Wind"
#"Love, Devotion and Surrender"
#"Give and Take"
#"(Europa (Earth's Cry Heaven's Smile"
#"(Dance Sister Dance (Baila Mi Hermana"
#"Let the Children Play"
#"Revelations"
#"She's Not There"
#"I'll Be Waiting"
#"Stormy"
#"(One Chain (Don't Make No Prison"
**דיסק 2**
#"Well...All Right"
#"Open Invitation"
#"Aqua Marine"
#"All I Ever Wanted"
#"You Know That I Love You"
#"Winning" 
#"Sensitive Kind"
#"Hold On"
#"Nowhere to Run"
#"(What Does It Take (To Win Your Love"
#"Say It Again"
#"How Long"
#"I'm the One Who Loves You"
#"Veracruz"
#"Gypsy Woman"
#"Right On"
#"Havana Moon"
#"Daughter of the Night"
#"They All Went to Mexico"
**דיסק 3**
#"Jingo" (הופעה)
#"Soul Sacrifice" (הופעה)
#"Them Changes" (הופעה)
#"Samba Pa Ti" (הופעה)
#"Black Magic Woman/Gypsy Queen" (הופעה)
#"She's Not There" (הופעה)
#"Esperando" (הופעה)

## קישורים חיצוניים

קטגוריה:אלבומי סנטנה
קטגוריה:אלבומי אוסף באנגלית
קטגוריה:אלבומי חברת סוני מיוזיק אנטרטיינמנט
The Best of Santana

**The Best of Santana** הוא אלבום אוסף מאת להקת סנטנה. האלבום דורג במקום ה-82 במצעד הבילבורד 200 של שנת 1998.

## רשימת השירים

## קישורים חיצוניים

* The Best of Santana באתר Allmusic

קטגוריה:אלבומי סנטנה
קטגוריה:אלבומי אוסף באנגלית
קטגוריה:אלבומי חברת קולומביה רקורדס
The Very Best of Santana

**The Very Best of Santana** הוא אלבום אוסף מאת להקת סנטנה שהופץ לשווקים ב-1996 ולא הצליח מסחרית.

## רשימת השירים
#"(Europa (Earth's Cry Heaven's Smile"  
#"Black Magic Woman/Gypsy Queen"  
#"Oye Como Va"  
#"Samba Pa Ti"  
#"Carnaval"  
#"She's Not There"  
#"Soul Sacrifice"  
#"Let the Children Play"  
#"Jugando"  
#"No One to Depend On"  
#"Evil Ways"  
#"(Dance Sister Dance (Baila Mi Hermana"  
#"Jingo-Lo-Ba"  
#"Everybody's Everything"  
#"Hold On"  
#"(One Chain (Don't Make No Prison"  
#"Lightning in the Sky"  
#"Standard Situation Evil Choice"  
#"(Chillout (Things Gonna Change"

## קישורים חיצוניים

קטגוריה:אלבומי סנטנה
קטגוריה:אלבומי אוסף באנגלית
קטגוריה:אלבומי חברת סוני מיוזיק אנטרטיינמנט
Best Instrumentals Vol. 2

**Best Instrumentals Vol. 2** הוא אלבום אוסף מאת להקת סנטנה. אלבום זה הוא החלק השני של האלבום "Best Instrumentals". האלבום הופץ מספטמבר 1999.

## רשימת השירים

## קישורים חיצוניים

* Best Instrumentals Vol. 2 באתר Allmusic 

קטגוריה:אלבומי סנטנה
קטגוריה:אלבומי אוסף באנגלית
קטגוריה:אלבומי חברת סוני מיוזיק אנטרטיינמנט
החומה הגדולה של סלואן

שמאל|ממוזער|300px|תרשים הקיר הגדול של סלואן
**החומה הגדולה של סלואן** (באנגלית: **Sloan Great Wall**) הוא מבנה קוסמי המכונה קיר גדול או "חומה גדולה" . זהו אוסף צבירי-על, של גלקסיות, המקובצים יחד, ונעים ביקום כיחידה אחת. עד גילוי Huge-LQG בינואר 2013, היה זה המבנה הגדול ביותר הידוע ביקום. גילויו הוכרז באוניברסיטת פרינסטון, על ידי י. ריצ'רד גוט השלישי, מריו ג'וריק, ועמיתיהם ב-20 באוקטובר 2003. המידע מבוסס על נתונים של מחקר השמים הדיגיטלי של סלואן. הקיר נמדד כ-1.38 מיליארד שנות אור באורכו, המהווה 1/60 מקוטרו של היקום הנראה, והוא ממוקם כמיליארד שנות אור מכדור הארץ.

החומה הגדולה של סלואן (SGW) גדולה פי 2.74 מ-CfA2 Great Wall שהתגלה על ידי מרגרט גלר וג'ון הוקרה מאוניברסיטת הרווארד בשנת 1989. SGW מכיל כמה צבירי גלקסיות, הגדול והעשיר ביותר נקרא SCL 126. הוא ממוקם באזור עם הצפיפות הגבוהה ביותר במבנה. אחריו בגודלו הוא צביר SCL 111.

בשנת 2011 הוצע כי SGW הוא מערך של שלושה מבנים, ולא מבנה אחד בעצמו.

## קישורים חיצוניים
* The Sloan Great Wall: Largest Known Structure? - תמונת היום, באתר נאס"א
* 

קטגוריה:צבירי גלקסיות
טרמינל (כתב עת)

"**טרמינל**" היה כתב עת דו-לשוני לאמנות, שיצא בישראל 3 פעמים בשנה. כתב העת פעל מאז שנת 1996 והציג סקירה של תערוכות ואמנים בישראל ומחוצה לה.

כתב העת יוצא במסגרת משרד הפקה והגלריה "משרד בתל אביב", בבעלותה של רחל סוקמן, המשמשת גם כעורכת של כתב העת.

בשנת 2000 הוצג כתב העת בתערוכה בינלאומית בטוקיו, כמו כן זכה "טרמינל" בשנת 2004 בפרס העיצוב מטעם האגודה למעצבים בישראל.

### קישורים חיצוניים
דף כתב העת באתר הספרייה הלאומית

קטגוריה:ישראל: כתבי עת לאמנות
2010 בגרמניה

**[[2010]] בגרמניה** הייתה השנה בה ציינה גרמניה 139 שנות לאום.

## הנהגה
* הנשיא - הורסט קלר עד ל-31 במאי, כריסטיאן וולף 
* הקנצלרית - אנגלה מרקל

## אירועים בולטים
[שמאל|ממוזער|150px|הזמרת [לנה מאייר-לנדרוט זוכה בתחרות האירוויזיון של שנת 2010]]

* 29 במאי – הזמרת לנה מאייר-לנדרוט זוכה בתחרות האירוויזיון של שנת 2010 עם השיר "Satellite". זה היה הניצחון הראשון של גרמניה בתחרות האירוויזיון מאז 1982.
* 26 ביוני – הלוויין הגרמני TanDEM-X שולח לראשונה תמונה של כדור הארץ
* 24 ביולי – 20 אנשים נמחצו למוות בפסטיבל "2010 Love Parade" בדואיסבורג ועשרות נוספים נפצעו.
* 28 בספטמבר – גרמניה מעבירה את התשלום האחרון לכיסוי החוב האדיר שהוטל עליה לאחר מלחמת העולם הראשונה. 
* 3 באוקטובר – גרמניה חוגגת 20 שנים לאיחודה המחודש.
* 1 בנובמבר – תעודות זהות הכוללות מידע ביומטרי מונפקות לראשונה

## נפטרו

* 19 בינואר – ארנסט קרמר, עיתונאי ממוצא יהודי (נולד ב-1913)
* 25 במרץ – אליזבט נואלה-נוימן, פרופסור למדע המדינה (נולדה ב-1916)

## קישורים חיצוניים

*
גרמניה
גרמניה
CfA2 Great Wall

ממוזער|שמאל|300px|תרשים CfA2 Great Wall
**CfA2 Great Wall** הוא מבנה קוסמי המכונה קיר גדול (Great Wall). זהו אוסף צבירי-על של גלקסיות, המקובצים יחד, ונעים ביקום כיחידה אחת, שהתגלה בשנת 1989. הוא נמצא במרחק 200 מיליון שנות אור מכדור-הארץ.

אורכו 500 מיליון שנות אור, רוחבו 300 מיליון שנות אור ועוביו 15 מיליון שנות אור. עד לשנת 2003, נחשב קיר גדול זה למבנה הגדול ביותר הידוע ביקום. 

ב-20 באוקטובר 2003, התגלה הקיר הגדול Sloan Great Wall, במרחק של מיליארד שנות אור מכדור הארץ. ה-Sloan Great Wall ארוך, כמעט פי שלושה מה-CfA2 Great Wall.

## קישורים חיצוניים

* CFA2 GREAT WALL MAP

קטגוריה:צבירי גלקסיות
1939 בגרמניה

**[[1939]] בגרמניה** הייתה השנה בה ציינה 68 שנות לאום.

## הנהגה
ראש המדינה:
* אדולף היטלר (הפיהרר)

קאנצלר גרמניה:
* אדולף היטלר

## אירועים בולטים
* 1 בינואר – גרמניה הנאצית אוסרת על יהודים לעבוד עם גרמנים 
* 24 בינואר – הקמת "הרשות המרכזית של הרייך להגירת יהודים" שתפקידה לגרום להגירתם של כל היהודים מגרמניה הנאצית 
* 30 בינואר – היטלר מכריז בנאום לרגל יום השנה לעלייתו לשלטון כי אם תפרוץ מלחמה ייכחד הגזע היהודי באירופה 
* 14 במרץ – סלובקיה פורשת מצ'כוסלובקיה והופכת למדינת חסות של גרמניה הנאצית 
* 15 במרץ – גרמניה הנאצית משלימה את כיבוש צ'כוסלובקיה 
* 22 במרץ – גרמניה הנאצית מספחת את ממל, שהייתה בשליטת ליטא 
* 23 במרץ – גרמניה ורומניה חותמות על הסכם במסגרתו משועבדת כלכלת רומניה לגרמניה 
* 28 באפריל – לקראת מלחמת העולם השנייה, אדולף היטלר מודיע על ביטול הסכם אי ההתקפה הפולני-גרמני, וההסכם הימי עם הממלכה המאוחדת 
* 22 במאי – גרמניה הנאצית ואיטליה הפשיסטית חותמות על הסכם ברית הפלדה 
* 23 באוגוסט – נחתם הסכם ריבנטרופ–מולוטוב בין גרמניה הנאצית לבין ברית המועצות 
* 27 באוגוסט – טיסה ראשונה של מטוס סילון 
* 1 בספטמבר – מלחמת העולם השנייה - יום פרוץ המלחמה, כאשר גרמניה הנאצית פולשת לפולין 
* 2 בספטמבר – מלחמת העולם השנייה: לאחר כיבוש פולין על ידי גרמניה, מאוחדת מובלעת דנציג, בראשות המנהיג הנאצי פורסטר עם גרמניה 
* 3 בספטמבר – מלחמת העולם השנייה: צרפת, אוסטרליה והממלכה המאוחדת מכריזות מלחמה על גרמניה. 
* 3 בספטמבר – מלחמת העולם השנייה - המערכה באוקיינוס האטלנטי (1939–1945): המערכה נפתחת בהטבעת אוניית הנוסעים הבריטית "אתניה" על ידי הצוללת U-30, שעות ספורות אחרי הכרזת המלחמה. נספו 112 אנשים, מתוך 1,103 נוסעים ואנשי צוות. 
* 6 בספטמבר – מלחמת העולם השנייה: דרום אפריקה מכריזה מלחמה על גרמניה הנאצית 
* 10 בספטמבר – קנדה מכריזה מלחמה על גרמניה הנאצית 
* 21 בספטמבר – מתפרסמת איגרת הבזק של היידריך, בדבר היחס ליהודים בפולין הכבושה 
* 28 בספטמבר – ורשה נופלת בידי הוורמאכט 
* 29 בספטמבר – פולין מחולקת בין גרמניה הנאצית לבין ברית המועצות 
* 12 באוקטובר – היטלר מכריז על הקמת הגנרלגוברנמן בפולין 
* 8 בנובמבר – באולם בית העם במינכן שבגרמניה מתפוצצת פצצה באירוע לציון יום השנה לפוטש במרתף הבירה, פחות מרבע שעה לאחר שאדולף היטלר עזב את המקום 
* 8 בנובמבר – תקרית פנלו: שני סוכנים חשאיים בריטיים נלכדים בידי הגרמנים


File:MolotovRibbentropStalin.jpg|23 באוגוסט: מולוטוב חותם על ההסכם (מאחוריו נראים ריבנטרופ וסטלין)


## נולדו

* 13 בפברואר – ביאטה קלרספלד, עיתונאית ממוצא צרפתי שנאבקה לחשיפת פושעי מלחמה נאצים
* 24 באפריל – ארנסט צינדל, מכחיש השואה (נפטר ב-2017)
* 17 בדצמבר – ורנר אק, היסטוריון ואפיגרף

## נפטרו

* 2 בפברואר – ברנהרד גרגורי, שחמטאי ממוצא אסטוני ורוסי (נולד ב-1879)
* 17 בפברואר – וילי הס, כנר, ארכאולוג וסופר (התאבד; נולד ב-1904)
* 6 במרץ – פרדיננד לינדמן, מתמטיקאי (נולד ב-1852)
* 3 במאי – וילהלם גרנר, איש צבא ופוליטיקאי (נולד ב-1867)
* 22 במאי – ארנסט טולר, מחזאי וסופר ממוצא יהודי (התאבד; נולד ב-1893)
* 2 ביוני – א. ת. זונלייטנר, סופר ממוצא בוהמי (נולד ב-1869) 
* 7 באוגוסט – פאול קריגר, שחמטאי (נולד ב-1871)
* 29 בנובמבר – פיליפ שיידמן, מדינאי, הקנצלר הראשון של רפובליקת ויימאר (נולד ב-1865)
* 19 בדצמבר – האנס לנגסדורף, קצין ים (התאבד; נולד ב-1894)

## קישורים חיצוניים

*
Ceremony: Remixes & Rarities

**Ceremony: Remixes & Rarities** הוא אלבום אוסף משנת 2003 מאת להקת סנטנה, באלבום זה 11 גרסאות רמיקסים לשירים מאלבומים קודמים.

## רשימת השירים

## קישורים חיצוניים

* Ceremony: Remixes & Rarities באתר Allmusic 

קטגוריה:אלבומי סנטנה
קטגוריה:אלבומי אוסף באנגלית
קטגוריה:אלבומי חברת אריסטה רקורדס
דמיק-אילישו

**דַמִיק-אִילִישוּ** (אכדית: 𒁕𒈪𒅅𒉌𒉌𒋗, da-mi-iq-i₃-li₂-šu) היה מלכה האחרון של איסין, שלט בין השנים 1794-1817 לפנה"ס ל פי הכרונולוגיה התיכונה ובין 1752 – 1730 לפי הכרונולוגיה הנמוכה. על פי ספרם של וסרמן ובלוך הוא שלט בין השנים 1808 - 1786 לפנה"ס. על פי רשימת המלכים השומרית שלט במשך 23 שנים.

דמיק-אילישו הצליח לכבוש את ניפור ושלט בה במשך 11 שנים. הוא בנה מקדש לאל אמורו, אל זה מזוהה בעיקר עם האמורים, אך לא ברור אם צעד מצביע על מוצאו של דמיק-אלישו או התגברות השפעת של אמורים על איסין.

ביחד עם ארך, בבל ורפיקום הכריז מלחמה על מלך לרסה רים-סין הראשון, אבל בשנת 1808 לפנה"ס הקואליציה הזאת הובסה על ידי רים-סין והתפרקה. לאחר מכן רים-סין החזיר לשליטתו את העיר ניפור שנכבשה לפני כן על ידי דמיק-אילישו (ככל הנראה העיר נכבשה בין השנים 1813 ו-1808 לפנה"ס, אבל יכול להיות שזה קרה בין השנים 1808 ו-1803 לפנה"ס). אחרי שהוא איבד את ניפור, נכבשה איסין בירתו לזמן-מה על ידי מלך בבלי סין-מובליט בשנת 1797 לפנה"ס, אבל אז הצליח להחזיר אותה.

בשנת 25 למלכותו של רים-סין הראשון, מלכה של לרסה, הוא כבש את אל-דמיק-אילישו - "עירו של דמיק-אילישו". רים-סין המשיך את כיבושיו בממלכת איסין, כשלוש שנים לאחר כיבוש אל-דמיק-אילישו הוא כבש את דונום, עיר נוספת בממלכת איסין ושנה לאחר מכן הוא כבש את איסין ובכך באה קצה של ממלכת איסין.

## ראו גם
*רשימת המלכים השומרית

## לקריאה נוספת
נתן וסרמן ויגאל בלוך, **האמורים: מסופוטמיה בראשית באלף השני לפנה"ס**, כרמל, 2019

## קישורים חיצוניים
*  שמות שנות שלטון של דמיק-אילישו

## הערות שוליים

קטגוריה:אישים שחיו באלף ה-2 לפנה"ס
קטגוריה:מלכים בשומר
The Essential Santana

**The Essential Santana** הוא אלבום אוסף מאת להקת סנטנה. האלבום שיצא לשווקים בספטמבר 2002 הצליח להיות מדורג במקום ה-125 במצעד הבילבורד 200 לשנת 2002.

## רשימת השירים

## קישורים חיצוניים

* The Essential Santana באתר allmusic 

קטגוריה:אלבומי סנטנה
קטגוריה:אלבומי אוסף באנגלית
קטגוריה:אלבומי חברת קולומביה רקורדס
טים הנמן

**טימות'י הנרי "טים" הנמן** (אנגלית: **Timothy Henry "Tim" Henman**; נולד ב-6 בספטמבר 1974) הוא טניסאי בריטי מקצועי שפעל בין השנים 1993–2007. הוא היה השחקן הבריטי הראשון מאז רוג'ר טיילור, בשנת 1973, שהעפיל לחצי גמר טורניר ווימבלדון בתחרות היחידים. דורג בשיאו במקום הרביעי בעולם (8 ביולי 2002).

רגעי השיא בקריירה שלו כוללים חצי גמר באליפות צרפת הפתוחה (2004), חצי גמר בווימבלדון (1998, 1999, 2001, 2002), חצי גמר באליפות ארצות הברית הפתוחה, וכן זכייה בטורניר המאסטרס בפריז בשנת 2003.

## ביוגרפיה וחייו הפרטיים
טים הנמן בא ממשפחה בעלת רקע ספורטיבי. אביו טוני הוא עורך דין במקצועו, עסק בתחומי ספורט שונים, ביניהם גם טניס וסקווש. אמו, ג'יין, שהייתה מעצבת בגדים, הייתה טניסאית בצעירותה ששיחקה בטורניר ווימבלדון לנוער. היא דחפה אותו ואת אחיו, ריצ'רד ומייקל, לשחק טניס ואף הדריכה אותם. גם שני סביו עסקו בטניס, לרבות סבו הנרי בילינגטון, ששיחק בטורניר ווימבלדון וייצג את בריטניה בגביע דייוויס. גם סבתו שיחקה במסגרת משחקי הזוגות של טורניר ווימבלדון (נשים וזוגות מעורבים).

כשהיה בבית הספר חלה במחלת עצמות, אך למרות זאת המשיך לשחק טניס, ואף זכה במס' תארים בעודו נער, כגון אליפות בריטניה לנוער בקטגוריות היחידים והזוגות. את דרכו כמקצוען החל בשנת 1993 עם הצטרפותו לסבב.

ב-11 בדצמבר 1999 הוא נישא לחברתו, מפיקת הטלוויזיה, לוסי הילד בהמפשייר. ביחד הם ילדו שלוש בנות: רוז אליזבת "רוזי", אוליביה סוזן וגרייס.

## סגנון משחק

## ציוד
לאורך מרבית הקריירה שלו, הסתייע הנמן בלבוש של "חברת אדידס", וכך גם בנעלי הטניס של אותה חברה.

מחבטי הטניס שבהם נהג לשחק היו מתוצרת סלזנגר, בשילוב עם גידי Luxilon Big Banger.

## קריירה

## גביע דייוויס
לאורך השנים, נטל הנמן חלק משמעותי כחלק מנבחרת גביע דייוויס של בריטניה. מאזנו בטורניר זה הוא 29 ניצחונות אל מול 8 הפסדים במשחקי היחידים, ו-11 ניצחונות אל מול 6 הפסדים במשחקי הזוגות.

על אף מאמציו הרבים ושאיפותיו הגדולות, לא זכה להניף את הגביע. הישג השיא שלו, ביחד עם נבחרתו היה הסיבוב הראשון של הבית העליון.

## תארים והישגים לאורך הקריירה
### הישגי גראנד סלאם

**מקרא :**

***ל"ה** - לא השתתף.

***ס**' - סיבוב.

***ס"מ** - הפסד בסיבובי מוקדמות.

### יחידים
### יחידים = 11 (11-17)

### זוגות = 4 (4-2)

## קישורים חיצוניים

* 

## הערות שוליים

קטגוריה:טניסאים בריטים
קטגוריה:בריטים שנולדו ב-1974
קטגוריה:טניסאים באולימפיאדת סידני (2000)
קטגוריה:טניסאים אולימפיים בריטים
קטגוריה:טניסאים באולימפיאדת אטלנטה (1996)
קטגוריה:טניסאים באולימפיאדת אתונה (2004)
Price Tag

**Price Tag** הוא סינגל של הזמרת האנגלייה ג'סי ג'יי בהשתתפות הראפר האמריקאי B.o.B, מתוך אלבום הבכורה שלה Who You Are. השיר יצא לתחנות הרדיו בארצות הברית ב-25 בינואר 2011 וכסינגל ב-30 בינואר.
ב-6 בפברואר 2011, נכנס השיר היישר אל המקום הראשון במצעד הסינגלים הבריטי ובמצעד האירי, והיה לשיר הראשון של הזמרת שהגיע למקום הראשון במצעדים אלו.

## ביקורות
השיר קיבל בעיקר ביקורות חיוביות ממבקרי מוזיקה. אתר "Popjusdtice" התייחס לעובדה שהשיר הוא הראשון שקודם באופן משמעותי בארצות הברית, ואמר שהשיר הוא: "הקדמה ממכרת באופן מגוחך לכישרון חדש".
קספר סמית' מאתר הגארדיאן, אמר על השיר ועל "Do It Like a Dude" שהם "להיטים מבוססי R&B שיצילו את העולם".
ניק לוין מאתר "Digital Spy" השווה את Price Tag לשיר  של מיילי סיירוס, אותו כתבה ג'סי ג'יי, ואמר "למען האמת, Price Tag נשמע קצת נדוש", ותיאר את השיר כ"שיר היפ-הופ אופטימי, עם מקצב בינוני וקליט".
ג'יימס וולס מאתר "AOL Radio" שיבח את השיר, ובתוך כך כתב "השיר מדגים את הכתיבה והשירה התמיד קצבית עם השפעות סוגת המוטאון שבזכותן ג'סי ג'יי מוכרת".

השיר נכנס לאלבום הלהיטים הכללי של שנת 2011 הנקרא "NOW THAT'S WHAT I CALL MUSIC 17", מחברת התקליטים הליקון ו-MTV. זוהי הגרסה ה-17 של אלבום הלהיטים, כפי שמצוין בשם האלבום.

## מיקומי שיא

## קישורים חיצוניים

* 

## הערות שוליים

קטגוריה:שירי ג'סי ג'יי
קטגוריה:שירי B.o.B
קטגוריה:שירים באנגלית
קטגוריה:שירים שנכתבו על ידי ג'סי ג'יי
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קלוד קלי
קטגוריה:שירים שהופקו על ידי ד"ר לוק
קטגוריה:וידאו קליפים שבוימו על ידי אמיל נאוה
קטגוריה:שירים על כסף
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים בהוצאת איילנד רקורדס
סין-מגיר

**סין-מגיר** היה מלך איסין, שלט בשנים 1828-1817 לפנה"ס לערך.

בזמן מלחמה עם קודורמבוג, מלך אמוריים, סין-מגיר איבד את ניפור (1826 לפנה"ס). ככל הנראה הוא השתלט על נום קזלו, מפני שהוא ניהל בניה באקטפ, כנראה אחת הערים של אותו נום על תעלת מה-אנליל. במלחמה עם מלגיאום סין-מגיר נעזר בקזלו. כנראה לתקופה זו מתוארכת ברית בין איסין ללרסה.

הוא שלט במשך 11 שנים.

## ראו גם
*רשימת המלכים השומרית

## קישורים חיצוניים
*   שמות שנות שלטונו של סין-מגיר

קטגוריה:מלכים בשומר
R U Still Down? (Remember Me)

הוא אלבום הסטודיו השני לאחר מותו של הראפר האמריקאי טופאק שאקור, ששוחרר בשנת 1997. למרות שזה האלבום השני ששוחרר לאחר מותו, הוא הראשון ששוחרר ללא מעורבותו של טופאק. האלבום היה הראשון שיצא בחברת התקליטים אמארו בדיור שבבעלות אמו, אפני שאקור. האלבום הניב 2 סינגלים מצליחים: "Do for Love" ו"I Wonder If Heaven Got a Ghetto", והגיע בסופו של דבר למעמד פלטינה 4 פעמים פחות מחודש לאחר יציאתו
ואושר על ידי RIAA.

## מידע על האלבום
האלבום מכיל חומר שלא שוחרר מהתקופות של האלבומים Strictly 4 My N.I.G.G.A.Z., Thug Life: Volume 1 ו-Me Against the World.
המהדורה הראשונה של האלבום הציגה את דעותיו של טופאק צעיר וחסר ניסיון, והוא משדר את השקפותיו על החיים עוד לפני שהוא היה מעורב ביריבויות של החוף המזרחי והמערבי, והמילים בישרו את מותו בשירים כמו "Open Fire" ו-"Thug Style".

עבודת האמנות מציגה מכתב של שאקור, ובו כתוב "שמור על האמונה, אני לא אאכזב אותך! אוהב, טופאק".

בכמה שירים מהאלבום טופאק מזכיר את חייו ברחובות אוקלנד ובקליפורניה בשירים כמו "Nothin' But Love" בזמן שהחל את הקריירה שלו, וכיצד הוא התחיל מנטליות "Thug Life" (חיי הבריון) ברחובות אלה. חלק רב מהשירים באלבום היו ללא עריכה נוספת וללא שינוי, וחלקם היו עם חיבורים של קטעים ואינסטרומנטליים חדשים.

## שירי האלבום

## קישורים חיצוניים

קטגוריה:אלבומי טופאק שאקור
קטגוריה:אלבומים באנגלית
קטגוריה:אלבומים שהתפרסמו לאחר מות מבצעיהם
קטגוריה:אלבומי חברת ברטלסמן מיוזיק גרופ
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת ג'ייב רקורדס